Kääntyväliikkeisten venttiilien rajakytkinrasia

GEMÜ laajentaa kääntyväliikkeisille venttiileille tarkoitettujen asennonilmaisinten tuotevalikoimaa

*Venttiiliasiantuntija GEMÜ tuo markkinoille manuaalisesti ja pneumaattisesti käytettäville kääntyväliikkeisille venttiileille tarkoitetun sähkötoimisen asennonilmaisimen.*

Rajakytkinrasia GEMÜ LSC määrittää manuaalisesti ja pneumaattisesti käytettävien kääntyväliikkeisten venttiilien asennon prosessilaitteistojen automatisointia varten. Asento ilmaistaan optisen ilmaisimen avulla ja tiedot välitetään laitteiston ohjausyksikölle. Ilmaisin GEMÜ LSC voidaan asentaa kaikkiin kääntyväliikkeisiin venttiileihin, läppäventtiileihin ja palloventtiileihin standardiliitännällä VDI/VDE 3845. GEMÜ tarjoaa jo valmiiksi asennettuja ratkaisuja GEMÜ-läppäventtiileille ja -palloventtiileille, mutta myös jälkiasennus on mahdollista. Jopa neljän asennonilmaisun toteutus on mahdollista. Ääriasentokytkimeen GEMÜ LSC on saatavana yksinkertaisten mikrokytkimien lisäksi myös 2-johtimisia tai 3-johtimisia lähestymiskytkimiä. Tuotteen suojausluokka on IP 67, ja sitä voidaan käyttää räjähdyssuojatuilla alueilla ATEX:n ja IECEX:n mukaisesti. Lisäksi rajakytkinrasian GEMÜ LSC turvatoimintojen luotettavuus on testattu, ja sillä on SIL-hyväksyntä. 3D-näyttö tai AUKI/KIINNI-LED-näyttö on saatavana lisävarusteena. Lisäksi saatavilla on erilaisia sähköliitäntöjä, kuten johdon ruuviliitäntä M20, M12-pistoke ja NPT-kierreliitin.

Olemassa olevan induktiivisen GEMÜ LSF -kaksoistunnistimen ohella yritys laajentaa rajakytkinrasian GEMÜ LSC myötä kääntyväliikkeisille venttiileille tarkoitettujen asennonilmaisinten tuotevalikoimaansa ja mahdollistaa siten kääntyväliikkeisten venttiilien liitännän ja ohjauksen automatisoiduissa laitteistoissa.

Kuva1: Läppäventtiili GEMÜ 481 Victoria jossa sähkötoiminen asennonilmaisin GEMÜ LSC